* * ****

**PAPRASTAS KVIETIMAS TEIKTI VIETOS PROJEKTUS Nr. 2**

Švenčionių rajono vietos veiklos grupė „Švenčionių partnerystė“ (toliau – VVG „Švenčionių partnerystė“) kviečia teikti paprastus kaimo vietoviųvietos projektus pagal kaimo vietovių vietos plėtros strategijos „Švenčionių rajono vietos veiklos grupės „Švenčionių partnerystė“ teritorijos 2015–2023 m. vietos plėtros strategija“ (toliau – VPS) priemonės veiklos sritį:

|  |  |
| --- | --- |
| **„Pagrindinės paslaugos ir kaimų atnaujinimas kaimo vietovėse“, (LEADER-19.2-7)** veiklos sritis **„****Parama investicijoms į visų rūšių mažos apimties infrastruktūrą (reglamentuoja KPP)“, (LEADER-19.2-7.2)** | **Remiamos veiklos:** 1. Investicijos skiriamos viešiesiems pastatams, statiniams gerinti, atnaujinti, aplinkai tvarkyti, siekiant gyvenimo kokybės gerinimo, VVG teritorijų gyvenamųjų vietovių patrauklumo didinimo. 2. Parama pagal priemonę teikiama objektų, kuriuose teikiamos paslaugos VVG teritorijos vietovėse – prekyviečių, bendruomenės namų, aikščių ir kt. – atnaujinimui ir tvarkymui. Remiamos investicijos, skirtos viešojo naudojimo infrastruktūrai, susijusiai su laisvalaikio, poilsio, sporto ir kultūrine veikla kaime.  3. Parama investicijoms į visų rūšių mažos apimties infrastruktūros kūrimą, gerinimą arba plėtojimą, įskaitant investicijas į atsinaujinančiosios energijos gamybą ir energijos taupymą. |
| **Tinkami vietos projektų vykdytojai:** juridiniai asmenys, t.y. biudžetinė įstaiga, NVO (kaimo bendruomenės, jaunimo organizacijos ir kitos NVO) |
| Kvietimui skiriama VPS paramos lėšų suma **161 900,00 Eur**;didžiausia galima parama vienam vietos projektui įgyvendinti **80 950,00 Eur.** |
| Paramos vietos projektui įgyvendinti lyginamoji dalis **80 proc**. |
| Finansavimo šaltiniai: EŽŪFKP ir Lietuvos Respublikos valstybės biudžeto lėšos. |

Bendra kvietimo teikti vietos projektus suma **161 900,00 Eur** iš EŽŪFKP ir Lietuvos Respublikos valstybės biudžeto lėšų.

Vietos projektų finansavimo sąlygų aprašas skelbiami šiose interneto svetainėse [www.partneryste.org](http://www.partneryste.org) ir [www.nma.lt](http://www.nma.lt), taip pat VVG „Švenčionių partnerystė“ būstinėje adresu Stoties g. 4, Švenčionys.

Kvietimas teikti vietos projektus galioja nuo **2017 m. spalio 25 d.** iki **2017 m. gruodžio 6 d. 15 val.**

Vietos projektų paraiškos priimamos VVG „Švenčionių partnerystė“ būstinėje adresu Stoties g. 4, Švenčionys. Paraiška ir (arba) papildomi dokumentai turi būti pateikti asmeniškai pareiškėjo arba jo įgalioto asmens (įgaliojimas laikomas tinkamu, jeigu jis pasirašytas juridinio asmens vadovo ir ant jo uždėtas to juridinio asmens antspaudas, jeigu jis antspaudą privalo turėti). Vietos projektų paraiškos, pateiktos kitu būdu (pvz., paštu, per kurjerį) bus laikomos pateiktomis netinkamai ir negalės būti registruojamos.

Per vieną konkrečios VPS priemonės ir (arba) veiklos srities paramos paraiškų priėmimo laikotarpį vietos projekto paraiškos teikėjas gali pateikti vieną vietos projekto paraišką (išskyrus išimtis, nurodytas Vietos projektų administravimo taisyklių 72 punkte).

Informacija apie kvietimą teikti vietos projektus ir vietos projektų įgyvendinimą teikiama VVG „Švenčionių partnerystė“ buveinėje, darbo dienomis nuo 08:00 valandos iki 17:00 valandos (penktadieniais iki 16:00 val.) ir telefonais:

 VPS administravimo vadovė Violeta Guobytė, tel.: +370 387 54010

 VPS viešųjų ryšių specialistė Sigita Zambžickienė, tel.: +370 387 51084

 VPS finansininkė Vida Rutkovskienė, tel.: +370 387 51084